מצודת בריס

מצודת בריס או מצודת הבירה הייתה מצודה, שנבנתה מצפון להר הבית בירושלים שהתקיימה בתקופת הממלכה החשמונאית.

 היסטוריה 
נחמיה מתייחס ל"בירה" על הר הבית או בסמוך לה. ייתכן שזו הייתה קודמתה או זהה למבצר ההלניסטי המוזכר באיגרת אריסטיאס.The Letter of Aristeas, 100. Translation by R. H. Charles לא ברור אם מבנה זה נהרס תחת הסלאוקים או במהלך מרד המכבים. יש הרואים בבירה זו את המשכה של מגדל חננאל.

הבריס נבנה מחדש או שימש כמעון-מבצר תחת החשמונאים בסוף המאה ה-2 לפנה"ס. מעט ידוע על צורתו מלבד היותו מלבני ובעל מספר מגדלים גבוהים, שאחד מהם היה ידוע בשם "מגדל סטראטון". הכהן הגדול התגורר בבארי, ויוספוס מדווח שהורקנוס הראשון בילה בו יותר מאשר בארמון החשמונאים בעיר העליונה של ירושלים. הבריס חוברה להר הבית במעבר תת-קרקעי והיו בה גם בגדי הקודש שלבש הכהן הגדול. הבריס הייתה תחת מצור של פומפיוס במהלך המצור שלו על ירושלים בשנת 63 לפנה"ס, במהלכו נפל אחד ממגדליה בעת המתקפה הרומית. תחת הורדוס הגדול עברה מצודת בריס החשמונאית שיפוץ או בנייה מחדש, ושמה שונה לאנטוניה לכבוד מרקוס אנטוניוס.יוספוס, תולדות מלחמת היהודים עם הרומאים, v:4, XXI:1.יוספוס, קדמוניות היהודים, XIII:307, XV:409, XVIII:91–94.

ככל הנראה התייחס רבי יוחנן לבירה זו באומרו .

 שרידים וממצאים ארכאולוגיים 
עם שרידי הבירה מזוהים שלושה בורות שבמתחם הר הבית: בורות מספר 15 ו־16 ובור 46 שנהרס בחלקו בידי פועלי הורדוס כאשר הרחיבו את תחומי ההר ובנו את הכותל המערבי של ימינו.

חלק מהשרידים מצפון להר הבית זוהו בהיסוס עם בריס החשמונאית.Bahat, Daniel. 1994. "The Western Wall Tunnels" in Ancient Jerusalem Revealed, Jerusalem: Israel Exploration Society, p. 185. על פי התפיסה המודרנית, מבצר זה בוודאי היה ממוקם בקרבת הפינה הצפון מערבית של הר הבית, כפי שתיאר יוסף בן מתתיהו. מכיוון שבקשות לאפשר חפירה ארכאולוגית בתוך חומות הר הבית הנוכחיות נדחו על ידי הווקף המנהל את השטח, העדויות העדכניות אינן מאפשרות לקבוע את היקף וגבולותיו המדויקים של המבנה.Levine, Lee I. 2002. Jerusalem: Portrait of the City in the Second Temple Period. Philadelphia: Jewish Publication Society, pp. 112–113. 

 ראו גם 
 עיר דוד
 הבירה התלמית
 מצודת החקרא
 מצודת אנטוניה
 מגדל דוד

 הערות שוליים 

קטגוריה:ישראל: מבצרים
קטגוריה:הר הבית
קטגוריה:חשמונאים
קטגוריה:ירושלים: היסטוריה